མ་ཡིན།འགག་པའི་ཚིག་བླ་དགས་མ་ཡིན།དངོས་པོ་ཡོད་པའི་ཚིག་བླ་དགས་མ་ཡིན།དངོས་པོ་མེད་པའི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་སྦྱར་ཏེ།ཚོར་བ་དང་།འདུ་ཤེས་དང་།འདུ་བྱེད་རྣམས་དང་།རྣམ་པར་ཤེས་པ་དངོས་པོ་ཡོད་པའི་ཚིག་བླ་དགས་དང་།དངོས་པོ་མེད་པའི་བར་གྱི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་མིག་གི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་རྣ་བ་དང་།སྣ་དང་།ལྕེ་དང་།ལུས་དང་།ཡིད་ཀྱི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་མིག་རྟག་པའི་ཚིག་བླ་དགས་དང་།མི་རྟག་པའི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་རྣ་བ་དང་།སྣ་དང་།ལྕེ་དང་།ལུས་དང་།ཡིད་རྟག་པའི་ཚིག་བླ་དགས་སམ།མི་རྟག་པའི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་སྦྱར་ཏེ།མིག་དངོས་པོ་ཡོད་པའི་ཚིག་བླ་དགས་སམ།དངོས་པོ་མེད་པའི་བར་གྱི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་རྣ་བ་དང་།སྣ་དང་།ལྕེ་དང་།ལུས་དང་།ཡིད་དངོས་པོ་ཡོད་པའི་ཚིག་བླ་དགས་སམ།དངོས་པོ་མེད་པའི་ཚིག་བླ་དགས་བྱང་ཆུབ་སེམས་དཔའ་མ་ཡིན།གཟུགས་རྣམས་ཀྱི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་སྒྲ་དང་།དྲི་དང་།རོ་དང་།རེག་པ་དང་།ཆོས་རྣམས་ཀྱི་ཚིག་བླ་དགས་བྱང་ཆུབ་སེམས་དཔའ་མ་ཡིན།གཟུགས་རྣམས་རྟག་པའི་ཚིག་བླ་དགས་དང་།མི་རྟག་པའི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་སྒྲ་དང་།དྲི་དང་།རོ་དང་།རེག་པ་དང་།ཆོས་རྣམས་རྟག་པའི་ཚིག་བླ་དགས་དང་།མི་རྟག་པའི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་སྦྱར་ཏེ།གཟུགས་རྣམས་དངོས་པོ་ཡོད་པའི་ཚིག་བླ་དགས་དང་།དངོས་པོ་མེད་པའི་བར་གྱི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་སྒྲ་དང་།དྲི་དང་།རོ་དང་།རེག་པ་དང་།ཆོས་རྣམས་དངོས་པོ་ཡོད་པའི་ཚིག་བླ་དགས་དང་།དངོས་པོ་མེད་པའི་ཚིག་བླ་དགས་བྱང་ཆུབ་སེམས་དཔའ་མ་ཡིན།མིག་གི་ཁམས་